Karl Ernst von Baer

**Karl Ernst Ritter von Baer, Edler von Huthorn** () konata ankaŭ en la Rusia Imperio kiel **Karl Maksimoviĉ Ber** (en rusa Карл Макси́мович Бэр), 28-an de februaro 1792 - 28-an de novembro 1876, estis estonia naturalisto, biologo, geologo, meteologo, geografiisto, fondinto de embriologio, esploristo de Eŭropa Rusio kaj Skandinavio, membro de la Rusia Akademio de Sciencoj, kunfondinto de la Rusa Geografia Societo kaj unua Prezidento de la Rusia Entomologia Societo.

La Baera anaso aŭ Baera merganaso (*Aythya baeri*) portas sian nomon.
## Vivo
Studinte inter 1810–1814 medicinon en la universitato de Dorpat (nun estone Tartu) li sukcese varbiĝis fare de Ignaz Döllinger el Würzburg je la zoologio-studo. En 1817 li iĝis sub Karl Friedrich Burdach (1776-1847) vica ĉefsekcisto en Kenigsbergo kaj en 1822 profesoro pri zootomio en la universitato de Königsberg. Li tie fondis la Muzeon zoologion kaj iĝis en 1826 ankaŭ estro de la Teatro anatomia. En 1829 li iris kiel akademiano kaj profesoro pri zootomio al Sankt-Peterburgo, de kie li en 1830 tamen revenis Kenigsbergon. Denove li venis Peterburgon en la jaro 1834.

En 1837 Baer vojaĝis al Laponio kaj Nova Zemlo kaj esploris inter 1851–56 la fiŝkaptadon de la lago Peipus (nun estone nomata Peipsi kaj ruse Ĉudskoje), de la Balta Maro kaj Kaspio. Prie li publikigis verkon en kvar volumoj (Sankt-Peterburgo 1857–59). En 1861 okazis laŭ la instigo de Baer kaj de Rudolf Wagner kunveno de antropologoj en Göttingen (raporto fare de Baer kaj Wagner, Leipzig 1861). En 1862 Baer retiriĝis kiel akademiano elektote honora membro.

## Graveco
Baer ege meritis pri zootomio kaj ĉefe pri al evoluhistorio de la bestoj. El la multo de publikigitaĵoj liaj kiuj brilis per filozofia profundeco kaj bona legiĝeco: »De fossilibus mammalium reliquiis in Prussia adjacentibusque regionibus repertis« (Kenigsbergo 1823); »Vorlesungen über Anthropologie, für den Selbstunterricht bearbeitet« (Kenigsbergo 1824, malfinite); »De ovi mammalium et hominis genesi« (Leipzig 1827); »Untersuchungen über die Gefäßverbindungen zwischen Mutter und Frucht in den Säugetieren« (Leipzig 1828); »Über Entwickelungsgeschichte der Tiere, Beobachtung und Reflexion« (Kenigsbergo 1828–37); »Untersuchungen über die Entwickelungsgeschichte der Fische, nebst einem Anhang über die Schwimmblase« (Leipzig 1835); »Über doppelleibige Mißgeburten oder organische Verdoppelungen in Wirbeltieren« (Sankt-Peterburgo 1846); »Historische Fragen, mit Hilfe der Naturwissenschaften beantwortet« (Sankt-Peterburgo 1874); »Studien auf dem Gebiete der Naturwissenschaften« (Sankt-Peterburgo 1874); »Über die Homerischen Lokalitäten in der Odyssee« (Braunschweig 1877).

Per la verko »Reden und kleinen Aufsätzen« (Sankt-Peterburgo 1864–77) li iel opoziciulis al la teorioj de Charles Darwin. Baer ankaŭ estis kunlaboranto de la pander-a verko »Beiträgen zur Naturkunde« und von Burdachs »Physiologie«. El la skribitaĵoj de la Akademio peterburga aparte presitis »Kaspischen Studien«, la plej bona priskribo de Kaspio. Kune kun Helmersen li eldonis »Beiträge zur Kunde des russischen Reichs« (Sankt-Peterburgo 1839–73). El liaj postlasitaĵoj aperis »Lebensgeschichte Cuviers« (eldonis Stieda, Braunschweig 1897).

## Fonto
*Meyers Großes Konversations-Lexikon*, volumo 2. Leipzig 1905, p.&nbsp;361-362 (tie ĉi interrete)

## Notoj 
Kategorio:Rusiaj embriologoj
Kategorio:Anoj de la Reĝa Societo de Londono
Kategorio:Membroj de la Reĝa Nederlanda Akademio de Artoj kaj Sciencoj
Kategorio:Membroj de la franca Akademio de Sciencoj
Kategorio:Membroj de la Usona Nacia Akademio de Sciencoj
Kategorio:Membroj de la Reĝa Sveda Akademio de Sciencoj
Kategorio:Membroj de la Usona Akademio de Artoj kaj Sciencoj
Kategorio:Membroj de la Prusa Akademio de Sciencoj
Kategorio:Esploristoj de Arkto
Kategorio:Germanaj baltoj
Kategorio:Pra-evoluistoj
Kategorio:Nova Zemlo
Kategorio:Homoj de la Napoleonaj militoj
Kategorio:Germanaj militistoj
Kategorio:Premiitoj de Medalo Copley